שיחה:עזיז אליהו

message: ערך זה נכתב בשיתוף עם אביבה, בתו של עזיז. מרבית הפרטים כאן נמסרו דרכה. טל (רונאלדיניו המלך • שיחה) 21:30, 1 בפברואר 2019 (IST)

message: בשני הקישורים המופיעים כרגע יש ערבוביה ושמו מופיע פעם כ"עזיז אליהו" ופעם כ"אליהו עזיז". איזה מהם הוא שם המשפחה ואיזה שמו הפרטי? Liad Malone - שיחה 15:05, 1 בפברואר 2019 (IST)
replies: text: שאלה טובה, לבתו קוראים אביבה אליהו, ובקישור השני יש טעות. טל (רונאלדיניו המלך • שיחה) 15:07, 1 בפברואר 2019 (IST)
thread_title: עזיז אליהו או אליהו עזיז?

message: קשה לכתוב ערך על אדם שעיקר פעילותו סודית. הנה שאלות אחדות, שאולי ניתן לענות עליהן:
# האם היה חייל בצבא הקבע? אם כן, מה הייתה דרגתו? אם לא, האם היה אזרח עובד צה"ל?
# מקריאת הערך עולה שהיה חלק ממערך קשר הרדיו של אגף המודיעין. במצב זה, נראה לי שהתיאור "מפעילו של אלי כהן בארץ" אינו מדויק. מפעיל הוא האיש שמנחה את המרגל ומורה לו מה לעשות. אלחוטן הוא האיש שטכנית מקיים את הקשר, אבל הוא רק צינור (חשוב) להעברת הוראותיו של המפעיל.
# בשנה האחרונה לחייו של אלי כהן פיקח "המוסד" על פעילותו. האם זה אומר שעזיז אליהו עבר למוסד, או שהמוסד המשיך לקבל שירותי תקשורת מאגף המודיעין? 
# טרגדיית המודיעין של מלחמת יום הכיפורים אירעה חמישה חודשים לפני פטירתו. הקביעה "ליבו לא עמד לו בראותו את מאורעות מלחמת יום הכיפורים" מתאימה למי שנושא דברי הספד, אך נראה לי שבאנציקלופדיה ראוי להסתפק בקביעה "נפטר מהתקף לב". דוד שי - שיחה 06:23, 3 בפברואר 2019 (IST)
replies: text: שאלתי את בתו במייל. מטבע הדברים, מדובר באיש מודיעין שרוב האנשים שהכירו אותו לא יודעים את הפרטים המדויקים עליו. בכל זאת אנסה לענות לפי תשובותיה. הוא הועבר ב67' למספר חודשים לאתיופה ושם הועבר משירות קבע לאזרח עובד צה"ל. היא משערת שכדי לנתק קשר עם הצבא במקרה וייתפס. הוא לא היה מפעילו של אלי כהן אלא האיש האחרון שדיבר איתו. הוא שירת במה שנקרא היום יחידה 8200, שהיא טוענת שהייתה קשורה בתקופתו לשב"כ או למוסד. אחרי מלחמת כיפור הוא חטף התקף לב ואושפז למס' חודשים בביה"ח ולא ברורה סיבת פטירה המדויקת. לכן גם חלק מהפרטים סותרים. אנסה לנסח זאת בערך. טל (רונאלדיניו המלך • שיחה) 11:10, 3 בפברואר 2019 (IST)
replies: text: :לפי התשובות שקבלת, נראה שבתו לא באמת יודעת את הפרטים המדויקים על שירותו. אל תוסיף פרטים כאלה, שמסתמכים על זיכרונה או על מה שסופר לה בילדותה/צעירותה. אתה נושא באחריות ויקיפדית לשגיאות שעלולות להתברר אחר כך כמביכות. עדיף לא לציין את מה שלא באמת ידוע. Liad Malone - שיחה 12:06, 3 בפברואר 2019 (IST)

text: :ההסבר על ניתוק הקשר עם הצבא נשמע לי מאולץ. כאילו שאם היה נתפס, הפרטים הבירוקרטיים של צה"ל בנוגע להעסקתו היו משנים משהו. זה נשמע לי כמו סיבה מנחמת למשפחה. Liad Malone - שיחה 12:22, 3 בפברואר 2019 (IST)
replies: text: ::יש צדק בדברייך. הסרתי חלק מהפרטים. טל (רונאלדיניו המלך • שיחה) 12:33, 3 בפברואר 2019 (IST)
thread_title:  שאלות 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.zionprisoners.gov.il/ZionPrisoners/personCard.aspx?pid=732 נמצא כקישור שבור. מומלץ להוסיף https://web.archive.org/web/20200630045913/http://www.zionprisoners.gov.il/ZionPrisoners/personCard.aspx?pid=732 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 20:58, 9 בפברואר 2023 (IST)
thread_title:  נמצאו קישורים חיצוניים שצריכים תיקון (פברואר 2023)